Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 2 Pv 187/12/6609	Rimavská Sobota, 6.6.2013
EEČ : 2-49-80-2013

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 20, § 194 odsek 1, odsek 2 písmeno a) Trestného zákona a výtržníctva podľa § 20, § 364 odsek 1 písmena a) Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Rimavská Sobota
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	trvalé bydlisko: XXXXX
4.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody: 47,00 € 
b.	Peňažná suma určená na všeobecne prospešné účely: 30,00 € 
c.	Konkrétny adresát peňažnej sumy určenej na všeobecne prospešné účely: Materská škola - Óvoda, Rybárska 50/1743, Rimavská Sobota, IČO: 37957970, číslo účtu: 8499555/5200 vedený v OTP Banka Slovensko, a.s. pobočka Rimavská Sobota,   
d.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminál.polície OR PZ Rimav.Sobota pod spisovou značkou ORP-XXXXX.
1./ 

dňa 07.04.2012 od 21.30 h do 22.00 h v obci Rumince, pred rodinným domom č. 87 na ulici, obvinený XXXXX fyzicky napadol poškodeného XXXXX tak, že ho udrel prázdnou sklenenou fľašou do ľavej časti hlavy, následkom čoho sa fľaša rozbila a úlomkom fľaše zaútočil na poškodeného, pričom ho porezal na predlaktí pravej ruky, po čom spoločne s XXXXX a XXXXX ho bil päsťami do celého tela a keď mu prišiel na pomoc XXXXX, XXXXX mu dal facku, po ktorej spadol na odstavené motorové vozidlo, čím XXXXX svojim konaním spôsobil poškodenému XXXXX spôsobil pomliaždeninu hlavy a povrchovú reznú ranu pravého predlaktia, v dôsledku ktorých zranení sťaženie jeho obvyklého spôsobu života trvalo 10 dní,

2./ 

dňa 07.04.2012 od 21.30 h do 22.00 h v obci Rumince, po predchádzajúcej vzájomnej dohode, spoločne s obvineným XXXXX vnikol do dvora rodinného domu č. 87 tak, že vošli cez otvorenú bráničku do dvora, kde fyzicky napadli XXXXX tak, že ho bili rukami a kopali do celého tela a keď XXXXX XXXXX vyzval obvinených, aby opustili dvor a upustili od ďalšieho konania, títo výzvu neuposlúchli a naďalej fyzicky napádali XXXXX, po čom Lórant XXXXX kovovou tyčou o dĺžke 30 cm a priemere 3 cm dva razy udrel do oblasti ramien XXXXX, následne kovovú rúru odhodil a z dvora ušiel preč, čím obvinení XXXXX a XXXXX spôsobili XXXXX narazenie hlavy a narazenie ľavého ramena, ktoré zranenia si vyžiadali dobu liečenie do 7 dní a majetkovú škodu vo výške celkom 47 €. 

Odôvodnenie: 
Uznesením vyšetrovateľa Okresného riaditeľstva PZ, Odboru kriminálnej polície Rimavská Sobota sp. zn. ORP-XXXXX zo dňa 28.06.2012 bolo začaté trestné stíhanie a vznesené obvinenie okrem iných aj XXXXX za pokus zločinu ublíženia na zdraví podľa § 14 ods. 1, § 155 ods. 1 Trestného zákona a výtržníctva podľa § 20, § 364 ods. 1 písm. a) Trestného zákona na tom skutkovom základe, že obvinený XXXXX dňa 07.04.2012 od 21.30 h do 22.00 h v obci Rumince, pred rodinným domom č. 87, sa pokúsil spôsobiť ťažkú ujmu na zdraví XXXXXi  tak, že ho prázdnou sklenenou fľašou, ktorú si priniesol so sebou, udrel z boku do ľavej časti hlavy, pričom fľaša sa rozbila, XXXXX XXXXX po údere ostal stáť na nohách a následne úlomkom fľaše XXXXX držiac ho v ruke znovu zaútočil na neho tým, že ho porezal na predlaktí pravej ruky, po čom XXXXX začal krvácať, po tomto na XXXXX XXXXX zaútočili XXXXX s XXXXX, XXXXX, XXXXX tak, že ho päsťami udierali do celého tela, na pomoc XXXXX prišiel XXXXX, ktorý sa snažil zabrániť ďalšiemu útoku, avšak XXXXX mu dal facku, po čom XXXXX odhodilo do pristaveného motorového vozidla, čím obvinení spôsobili poškodenému XXXXX ľahký otras mozgu a reznú ranu na pravom predlaktí, v dôsledku ktorých zranení sťaženie jeho obvyklého spôsobu života trvalo 11 dní, avšak pri väčšej intenzite útoku vedeného na hlavu mohlo dôjsť k ťažšiemu poraneniu lebky a mozgu s vážnejšími zdravotnými následkami a v prípade, ak by rezná rana prenikla hlbšie do svalových a šľachových štruktúr končatiny, mohlo dôjsť k vážnejšiemu poraneniu šliach, nervov a ciev pravej hornej končatiny s rizikom vykrvácania alebo funkčnej poruchy hybnosti pravej hornej končatiny a poškodenému XXXXX spôsobili narazenie hlavy a ľavého ramena, v dôsledku ktorých zranení bol liečený do 7 dní. 

	Uznesením vyšetrovateľa Okresného riaditeľstva PZ, Odboru kriminálnej polície Rimavská Sobota sp. zn. ORP-XXXXX zo dňa 28.06.2012 bolo vznesené obvinenie XXXXX a XXXXX za prečin porušovania domovej slobody podľa § 20, § 194 ods. 1, ods. 2 písm. a) Trestného zákona na tom skutkovom základe, že obvinení dňa 07.04.2012 od 21.30 h do 22.00 h v obci Rumince, po predchádzajúcej vzájomnej dohode, spoločne s XXXXX vnikol do dvora rodinného domu č. 87 tak, že vošli cez otvorenú bráničku do dvora, kde fyzicky napadli XXXXX tak, že ho bili rukami a kopali do celého tela a keď XXXXX XXXXX vyzval obvinených, aby opustili dvor a upustili od ďalšieho konania, títo výzvu neuposlúchli a naďalej napádali XXXXX, po čom XXXXX kovovou tyčou o dĺžke 30 cm a priemere 3 cm dva razy udrel do oblasti ramien XXXXX, následne kovovú rúru odhodil a z dvora ušiel preč, čím obvinení XXXXX a XXXXX spôsobili XXXXX narazenie hlavy a narazenie ľavého ramena, ktoré zranenia si vyžiadali dobu liečenie do 7 dní. 

	Uznesením vyšetrovateľa Okresného riaditeľstva PZ, Odboru kriminálnej polície Rimavská Sobota sp. zn. ORP-XXXXX zo dňa 27.10.2012 bolo podľa § 228 ods. 2 písm. a) Trestného poriadku trestné stíhanie obvinených XXXXX a XXXXX a iných prerušené, lebo nemožno pre neprítomnosť obvineného vec náležite objasniť.

	Uznesením vyšetrovateľa Okresného riaditeľstva PZ, Odboru kriminálnej polície Rimavská Sobota sp. zn. ORP-XXXXX zo dňa 09.01.2013 bolo podľa § 228 ods. 5 Trestného poriadku v trestnom stíhaní obvinených XXXXX a XXXXX a iných pokračované, lebo už nie je dôvod na prerušenie trestného stíhania. 

	Opatrením sudcu pre prípravné konanie Okresného súdu Rimavská Sobota  sp. zn. Tp 470/12 zo dňa 06.09.2012 bol obvineným XXXXX, XXXXX a XXXXX ustanovený obhajca XXXXX z advokátskej kancelárie Lučenec. 

Opatrením sudcu pre prípravné konanie Okresného súdu Rimavská Sobota  sp. zn. Tp 470/12 zo dňa 16.10.2012 bolo obvineným XXXXX a XXXXX ustanovenie obhajcu XXXXX z advokátskej kancelárie Lučenec, zrušené. 

	Preskúmaním vyšetrovacieho spisu som zistil, že XXXXX sa dopustil viacerých prečinov, za ktoré Trestný zákon ustanovuje za najprísnejší z nich trest odňatia slobody na jeden rok až päť rokov, teda horná hranica trestného činu, za ktorý je obvinený stíhaný, neprevyšuje 5 rokov. 

	Obvinený XXXXX a poškodení XXXXX, XXXXX, XXXXX a XXXXX pred probačnou a mediačnou úradníčkou Okresného súdu Rimavská Sobota  vo veci 2 M 6/2013, 2 M 7/2013 dňa 28.05.2013 uzavreli zmier, v rámci ktorého sa obvinený a všetci poškodení vyjadrili ku skutku, ako aj k ochote uzavrieť zmier v zmysle § 220 Trestného poriadku. Všetky zákonom stanovené podmienky na uzavretie zmieru v zmysle ustanovenia § 220 Trestného poriadku boli splnené. 

	Obvinený vyhlásil, že skutok spáchal, pričom jeho vyhlásenie bolo urobené slobodne, vážne a určito a zložil na účet Krajskej prokuratúry Banská Bystrica sumu na všeobecne prospešný účel 60 € s rozdelením v pomere 50 % pre Materskú školu - Óvoda, Rybárska 50/1743, Rimavská Sobota, IČO: 37957970, číslo účtu 8499555/5200 vedený v OTP Banka Slovensko, a.s. pobočka Rimavská Sobota a v pomere 50 % na peňažnú pomoc poškodeným trestnými činmi. 

	Priebeh mediácie ako aj vyhlásenia zúčastnených strán a výška peňažnej sumy je zaznamenaná v mediačnom spise Okresného súdu Rimavská Sobota  sp. zn. 2M 6/2013, 2M 7/2013, ktorý bol tunajšej prokuratúre doručený dňa 31.05.2013.  

	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, 
b)	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c)	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu, 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery, považuje takýto spôsob rozhodnutia za dostačujúci. 

Podľa § 215 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným. 

Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohoto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Kováč
prokurátor